Publication: Magyar Közlöny
Issue: MK-2000-49 (Year: 2000, Number: 49)
Era: 1990-2004
Section: önkormányzati természetvédelmi őröket a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény (a továbbiakban: Ftv.)
Paragraph Index: 415

3. számú függelék Természetvédelmi őri egyenruházati jelzések ÁLLAMI TERMÉSZETVÉDELMI ŐR Az állami természetvédelmi őr egyenruházati jelzései (testületi jelzései) a karjelvény, a sapkajelvény és a nemzeti park igazgatóság megnevezését tartalmazó állományjelző. A karjelvény leírása A kör alakú karjelvény szövött anyagból készül, 80 mm átmérővel. A zöld alapszínű jelvény keretét a fekete színű felvarrószegélyen belüli, 2 mm széles, aranysárga színű szegély képezi. A szegélyen belül körben a „TERMÉ- SZETVÉDELMI ŐRSZOLGÁLAT” szövegű, aranysárga színű felirat látható, melynek 8 mm betűmagasságú két szavát 1-1 stilizált pilisilen-virág választja el egymástól. A feliraton belül a természetvédelmi őrszolgálat hármas szimbóluma látható. Ez hátsó síkban lévő, 0,8 mm vastag aranysárga szegéllyel mintázott, fehér színű, 38 mm széles és 40 mm magasságú pajzsot tartalmaz, középső síkban 30 mm átmérővel és 0,8 mm vastag aranysárga színű szegéllyel a természetvédelem jelvényét ábrázolja, első síkjában pedig a természetvédelem jelvényével alulról részben fedésben levő, 20 mm magasságú magyar köztársasági címer látható. A természetvédelem jelvénye fehér színű jobbra repülő nagykócsag, kör alakú égszínkék mezőben. A sapkajelvény leírása A fekvő ellipszis alakú sapkajelvény szövött anyagból készül, 45 mm vízszintes és 35 mm függőleges átmérővel. A zöld alapszínű jelvény keretét a fekete színű felvarrószegélyen belüli, 1 mm széles aranysárga színű szegély képezi. A szegélyen belül körben a „TERMÉSZETVÉDELMI ŐRSZOLGÁLAT” szövegű, aranysárga színű felirat látható, amelynek 3 mm betűmagasságú két szavát 1-1 stilizált pilisilen-virág választja el egymástól. A feliraton belül a természetvédelmi őrszolgálat hármas szimbóluma látható. Ez hátsó síkban lévő, 0,5 mm vastag aranysárga szegéllyel mintázott, fehér színű, 15 mm széles és 16 mm magasságú pajzsot tartalmaz, középső síkban 12 mm átmérővel és 0,5 mm vastag aranysárga színű szegéllyel a természetvédelem jelvényét ábrázolja, első síkjában pedig a természetvédelem jelvényével alulról részben fedésben levő, 8 mm magasságú magyar köztársasági címer látható. Nemzeti park igazgatósági állományjelző A nemzeti park igazgatósági állományjelző 24× 90 mm méretű, fekvő téglalap alakú, zöld alapszínű, szövött anyagból készült lap, melynek fekete színű felvarrószegélyen belüli keretét 1 mm széles, aranysárga színű szegély képezi. A lapon két sorba foglalva a nemzeti park igazgatóság megnevezése szerepel, 4 mm betűmagasságú, aranysárga színű felirattal. ÖNKORMÁNYZATI TERMÉSZETVÉDELMI ŐR Az önkormányzati természetvédelmi őr egyenruházati jelzései (testületi jelzései) a karjelvény és a sapkajelvény. A karjelvény leírása A kör alakú karjelvény szövött anyagból készül, 80 mm átmérővel. A zöld alapszínű jelvény keretét a fekete színű felvarrószegélyen belüli, 2 mm széles, aranysárga színű szegély képezi. A szegélyen belül körben az „ÖNKOR- MÁNYZATI TERMÉSZETVÉDELEM” szövegű, aranysárga színű felirat látható. A feliraton belül a természetvédelmi őrszolgálat hármas szimbóluma látható. Ez hátsó síkban lévő, 0,8 mm vastag, aranysárga szegéllyel mintázott, fehér színű, 38 mm széles és 40 mm magasságú pajzsot tartalmaz, középső síkban 30 mm átmérővel és 0,8 mm vastag, aranysárga színű szegéllyel a természetvédelem jelvényét ábrázolja, első síkjában pedig a természetvédelem jelvényével alulról részben fedésben levő, 20 mm magasságú magyar köztársasági címer látható. A természetvédelem jelvénye fehér színű, jobbra repülő nagykócsag, kör alakú égszínkék mezőben. A sapkajelvény leírása A fekvő ellipszis alakú sapkajelvény szövött anyagból készül, 45 mm vízszintes és 35 mm függőleges átmérővel. A zöld alapszínű jelvény keretét a fekete színű felvarrószegélyen belüli, 1 mm széles, aranysárga színű szegély képezi. A szegélyen belül körben az „ÖNKORMÁNYZATI TERMÉSZETVÉDELEM” szövegű, aranysárga színű felirat látható. A feliraton belül a természetvédelmi őrszolgálat hármas szimbóluma látható. Ez hátsó síkban lévő, 0,5 mm vastag aranysárga szegéllyel mintázott, fehér színű, 15 mm széles és 16 mm magasságú pajzsot tartalmaz, középső síkban 12 mm átmérővel és 0,5 mm vastag, aranysárga színű szegéllyel a természetvédelem jelvényét ábrázolja, első síkjában pedig a természetvédelem jelvényével alulról részben fedésben levő, 8 mm magasságú magyar köztársasági címer látható. AZ EGYENRUHAGOMB LEÍRÁSA Az állami és az önkormányzati természetvédelmi őr egyenruházatának felső viseletelemein alkalmazott egyenruhagomb olajzöld színű, műanyagból készült, sajtolt füles gomb. A nagyméretű gomb átmérője 20 mm, amely a 3 mm-es peremen belüli, 14 mm átmérőjű, enyhén domborított felületén jobbra repülő nagykócsagot ábrázol. A kisméretű gomb átmérője 15 mm, pereme 2 mm-es, jobbra repülő nagykócsagot ábrázoló enyhén domborított felületének átmérője 9 mm. 2000/49. szám 2000/49. szám

Source: https://magyarkozlony.hu/hivatalos-lapok/cb921a372e86f8624b58ded24b06641f94c33c25/dokumentumok/c29dc83a0adabbb756403aa0eb07fcbeccfad0b8/letoltes